Ασημάκης Φωτήλας (νεότερος)

Ο Ασημάκης Φωτήλας (1932 - 1 Ιουνίου 1997) του Αριστοτέλη ήταν Έλληνας πολιτικός, ο οποίος διετέλεσε υπουργός επί κυβερνήσεων του Ανδρέα Παπανδρέου.

Βιογραφία
Γεννήθηκε στην Πάτρα το 1932, με καταγωγή από την ιστορική καλαβρυτινή οικογένεια των Φωτηλαίων. Ο πατέρας του Αριστοτέλης Φωτήλας ήταν βουλευτής. Σπούδασε νομικά στο Πανεπιστήμιο Αθηνών και οικονομικές επιστήμες στο πανεπιστήμιο της Βοστώνης. Ανέπτυξε αντιστασιακή δράση κατά τη διάρκεια της δικτατορίας.

Πολιτική σταδιοδρομία
Εξελέγη για πρώτη φορά βουλευτής Αχαΐας το 1961 με το ΠΑΜΕ, ενώ το 1963 προσχώρησε στην Ένωσι Κέντρου. Υπήρξε ιδρυτικό μέλος του ΠΑΣΟΚ, με το οποίο εξελέγη βουλευτής Αχαΐας στις εκλογές του 1977. Διορίστηκε ευρωβουλευτής του ΠΑΣΟΚ την 1η Ιανουαρίου 1981 και αμέσως μετά τις πρώτες Ευρωεκλογέςin.gr , Έλληνες ευρωβουλευτές αντικαταστάθηκε ως ευρωβουλευτής από το Μανώλη ΠονηρίδηΟ Φωτήλας παραιτήθηκε από αυτήν τη θέση στις 17 Νοεμβρίου του 1981..

Έπειτα από την πρώτη εκλογική νίκη του ΠΑΣΟΚ, τον Οκτώβριο του 1981 και του Ανδρέα Παπανδρέου έγινε Υφυπουργός Εξωτερικών. Από τις πρώτες του ενέργειες ήταν να υποβάλει στο Συμβούλιο Γενικών Υποθέσεων μια περιγραφή της σχέσης Ελλάδας - ΕΟΚ. Εξαιτίας ανάληψης δικής του πρωτοβουλίας, αναφορικά με την Πολωνία, απολύθηκε από τον Ανδρέα Παπανδρέου στις αρχές του 1982 και μάλιστα ο ίδιος το έμαθε εν πτήσει. Από τις 5 Ιουλίου 1982 ως τις 28 Ιουνίου 1984 διετέλεσε  υφυπουργός Προεδρίας.

Στη συνέχεια αποχώρησε από το ΠΑΣΟΚ και μετά τις εκλογές του 1985 προσχώρησε στη Νέα Δημοκρατία 

Θάνατος
Ο Ασημάκης Φωτήλας πέθανε την 1η Ιουνίου του 1997 και κηδεύτηκε την επομένη ημέρα στην Πάτρα. Γιος του είναι ο Ιάσων Φωτήλας, βουλευτής.Συνέντευξη Ιάσονα Φωτήλα sto best.gr, 27-1-2015.
 Παραπομπές 

 Πηγές 
 Θεόδωρος Ηλ. Λουλούδης, ΠΑΣΟΚ Αχαΐας. Μια διαδρομή 40 χρόνων, 1974-2014, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-618-81328-4-9


Ασημακης (νεότερος
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Αχαΐας
Κατηγορία:Έλληνες υφυπουργοί Εξωτερικών
Κατηγορία:Έλληνες υφυπουργοί Προεδρίας
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 1981-1984